***8-րդ կրթական հարթակ***

***30-րդ շաբաթ***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

***Կրկնություն***

* **Գրականություն – հատված «Անլռելի Զանգակատուն» պոեմից․ Պարույր Սևակ**
  + Ինչի՞ մասին է պոեմը։
  + Ու՞մ կյանքի պատմությունն է փորձել վերարտադրել Սևակը։
  + Ի՞նչ զգացողություններ է առաջացնում պոեմից այս հատվածը։
* **Բառագիտություն –** թեմատիկբառերի բացատրությունները, թեմատիկ հոմանիշներն ու հականիշները
* Վերհիշել հետևյալ բառերն ու *դրանց բացատրությունները․*
* *մաղել – կողտից մաքրել*
* *քաջ – խիզախ*
* *խռովել – երես դարձնել*
* *երանգ – գույն*
* Վերհիշել հետևյալ բառերի հոմանիշները․
* *դրվագ–մաս*
* *ընդգծել – շեշտել*
* *արտացոլել – ցույց տալ*
* *ձևավորել – դարձնել*
* *ներառել – ընդգրկել*
* Վերհիշել հետևյալ բառերի հականիշները․
* *բաժանել – միացնել*
* *տարբերել – նույնացնել*
* *դադարել – սկսել*
* *հանձնել – վերցնել*
* *բարեկամ - թշնամի*
* **Ուղղագրություն – Հայերենի երկհնչյունները․**
  + Ի՞նչ է երկհնչյունը և ինչպե՞ս է այն կազմվում։
  + Բացատրել երկհնչյունների ուղղագրական և ուղղախոսական կանոնները։
  + Բերել օրինակներ։ Ստուգել հանձնարարությունները։
* **Մշակույթ –** ***Հայոց Ցեղասպանության Զոհերի Հուշահամալիր***
  + Ե՞րբ է ստեղծվել հուշահամալիրը։
  + Ի՞նչ է խորհրդանշում հուշահամալիրը։
  + Որտե՞ղ է գտնվում հուշարձանը։

***Նոր դաս։***

* **Գրականություն – Սայաթ - Նովա «Քանի Վուր Ջան Իմ»։**
* **Բառագիտություն –** թեմատիկբառերի բացատրությունները, թեմատիկ հոմանիշներն ու հականիշները։
* **Ուղղագրություն –** **Վ և Ֆ ուղղագրությունը։**
* **Մշակույթ –** **Սայաթ – Նովայի կենսագրությունը։**

***Գրականություն -*** **Սայաթ - Նովա «Քանի Վուր Ջան Իմ»․**

Քանի վուր ջան իմ,  
Յա'ր, քի ղուրբան իմ,  
Աբա ի՜նչ անիմ.  
Արտասունք անիմ,  
Շատ հոգուց հանիմ,  
Յա'ր, ղադեդ տանիմ.  
Ասիր. "Ջեյրան իմ".  
Թուղ քի սեյր անիմ,  
Յա'ր, մըտիկ անիմ:  
Մո'ւտ բաղչեն նազով,  
Քիզ գովիմ սազով,  
Յա՜ր, իլթիմազով:  
  
Մազիրըդ դաստա,  
Պըռոշըդ փըստա,  
Հեյրանի վախտ է.  
Յի'կ նընգնինք չոլը  
Վուր հասնինք գոլը,  
Ջեյրանի վախտ է,  
Բըլբուլը` վարթին,  
Վարթը` բաղաթին,  
Սեյրանի վախտ է:  
Մո'ւտ բաղչեն նազով,  
Քիզ գովիմ սազով,  
Յա՜ր, իլթիմազով:  
  
Շուռ գանք հանդամով,  
Յիրգնային նամով  
Թուփը բացվիլ է.  
Խաղ կանչինք հանգով,  
Լալեքը ռանգով,  
Վարթը բացվիլ է.  
Սուսան սըմբուլով,  
Ղարիբ բըլբուլով  
Բաղը լըցվիլ է:  
Մո'ւտ բաղչեն նազով,  
Քիզ գովիմ սազով,  
Յա՜ր, իլթիմազով:  
  
Պատվական շինած,  
Նըման նըմանած  
Լեյլու դիդարին.  
Յա՜ր, ուշկըս գընաց`  
Մազիրըդ մընաց  
Վրա մուհաջարին.  
Բաղը զարթարած,  
Բըբուլը քնած  
Վարթի սաջարին:  
Մո'ւտ բաղչեն նազով,  
Քիզ գովիմ սազով,  
Յա՜ր, իլթիմազով:  
  
Հաքիլ իս ատլաս,  
Թուրլու զար ու խաս`  
Սալբու դալ բովուն.  
Ձեռիդ ունիս թաս,  
Լըցնիս ու ինձ տաս,  
Ղուրբան իմ մովուն.  
Թաք դուն բաղչեն գաս`  
Անիս մասնե-մաս  
Քու Սայաթ Նովուն:  
Մո'ւտ բաղչեն նազով,  
Քիզ գովիմ սազով,  
Յա՜ր, իլթիմազով:

**Բառագիտություն**

* Բառատետրում (բացատրական մասում) արտագրել և սովորել հետևյալ բառերն ու *դրանց բացատրությունները․*
* *բացահայտել – որևէ բան հայտնաբերել*
* *փռել – տարածել*
* *քննել – մանրամասն հարցուփորձ անել*
* *փնթփնթալ – դժգոհել*
* Բառատետրում գրել և սովորել հետևյալ բառերի հոմանիշները․
* *զորք–բանակ*
* *քաջ – արի*
* *ճերմակ – սպիտակ*
* *ժլատ – ագահ*
* *քնքուշ – նուրբ*
* Բառատետրում գրել և սովորել հետևյալ բառերի հականիշները․
* *Խոշոր – մանր*
* *միշտ – երբեք*
* *համաձայնել – մերժել*
* *բացահայտ – գաղտնի*
* *արթուն - քնած*

***Ուղղագրություն-*** **Վ և Ֆ ուղղագրություն․**

**Վ, ֆ** բաղաձայնների արտասանությունը և գրությունը համապատասխանում են:

Օրինակ՝ ֆիզիկա   ավար, ագռավ, արմավ, բանվոր, բավարար, զինվոր, կաքավ, ծավի, ծով, կավ, ասֆալտ, Աֆրիկա, Աֆղանստան, կարտոֆիլ, տուֆ, և այլն

***Ուշադրություն***

Արտասանվող ֆ-ն գրվում է վ միայն երեք բառում.

* ավտո - ավտոմատ, ավտոմեքենա
* հարավ- հարավային, հարավցի, հարավ-արևելք
* նավթ- նավթատար, նավթահան, նավթավառ

**Հարցեր և առաջադրանքներ**

* Որո՞նք են **Վ** և **Ֆ** բաղաձայնների ուղղասոկան և ուղղագրական կանոնները։ Բերել օրինակներ։
* Ի՞նչ բացառություններ կան նշված կանոններից։

**Հանձնարարություններ**

1. **Ավելացրու Վ կամ Ֆ․**

* զո—ացնել
* ար—եստագետ
* —ուտբոլ
* ա—տոմեքենա
* հարա—
* օ—վկիանոս
* նա—թ
* զա—թել
* փլա—
* կաքա—

**2․ Վերը նշված բառերից երեքով կազմել նախադասություններ։**

**3․ Համացանցից գտնել «Քանի Վուր Ջան Իմ» երգը և լսել։**

***Մշակույթ* –** **Սայաթ-Նովայի կենսագրությունը․**

Սայաթ- Նովան ծնվել է 1712 թվականի հունիսի 14-ին Թիֆլիսում:

Սայաթ-Նովան [իսկական անունը՝ Արութին (Հարություն)] գրաճանաչ է դարձել հոր՝ Կարապետի օգնությամբ, այնուհետև սովորել է Թիֆլիսի հայոց դպրատներից մեկում, հետագայում գիտելիքները խորացրել է ինքնակրթությամբ: 12 տարեկանից տարվել է երգ-երաժշտությամբ, սովորել է նվագել սազ, թամբուր, հատկապես՝ քամանչա, որը դարձել է նրա ստեղծագործական կյանքի ուղեկիցը: Տիրապետել է առնվազն 4 լեզվի՝ հայերենին, վրացերենին, թուրքերենին և պարսկերենին:

Ենթադրվում է, որ 15 տարեկանում նրան գերեվարել են. շուրջ 4 տարի դեգերել է Արևելքի երկրներում, որպես երգիչ-նվագածու մասնակցել է Նադիր շահի Հնդկական արշավանքին (1738–39 թթ.), ապա նրան փրկագնել է վրաց արքայազն Հերակլը և դարձրել պալատական աշուղ: Այստեղ էլ նա սկսել է ստեղծագործել Սայաթ-Նովա (երգի որսորդ)  աշուղական անունով: 30 տարեկանում, որպես վարպետ-աշուղ, մտել է մրցասպարեզ:

Սայաթ-Նովան ծառայել է պալատում, բայց ողջ էությամբ նվիրված էր հասարակ ժողովրդին. իրեն անվանել է «խալխի նոքար» (ժողովրդի ծառա), աշխատել է թեթևացնել ժողովրդի ծանր վիճակը՝ արժանանալով հոգևոր և իշխանական (թավադական) դասի որոշ ներկայացուցիչների թշնամանքին: Հերակլ արքան 1752 և 1759 թթ-ին նրան վտարել է արքունիքից, բռնությամբ դարձրել է քահանա և աքսորել Վրաստանից:

Քահանա Տեր-Ստեփանոս ձեռնադրված Սայաթ-Նովան ամուսնացել է լոռեցի Մարմարի հետ, ունեցել 4 զավակ: Նա հոգևոր հովիվ է եղել Պարսկաստանի Գիլան նահանգի Էնզելի քաղաքում, որտեղ 1761 թ-ին ընդօրինակել է Գրիգոր Նարեկացու «Մատյան ողբերգության» պոեմը: Այդ ձեռագիրը և նրա մեկ այլ գրչագիր աշխատանք (1766 թ., Կախի ավան, Զաքաթալա) պահվում են Մատենադարանում:

1768 թ-ին՝ կնոջ մահից հետո, Սայաթ-Նովան, որպես կուսակրոն քահանա, պարբերաբար ծառայել է Հաղպատի վանքում և Թիֆլիսի Սբ Գևորգ եկեղեցում. ըստ որոշ ավանդազրույցների՝ շարունակել է մասնակցել աշուղական մրցավեճերի:

Ենթադրվում է, որ Սայաթ-Նովան նահատակվել է 1795 թ-ին, երբ Պարսից Աղա Մահմադ խանը ներխուժել է Թիֆլիս:

**Հարցեր և առաջադրանքներ**

* Ե՞րբ և որտե՞ղ է ծնվել Սայաթ-Նովան։
* Ի՞նչ էր Սայաթ Նովայի իրական անունը։
* Ի՞նչ է նշանակում «Սայաթ Նովա» աշուղական անունը։
* Պատմի՛ր, ի՞նչ ճանապարհ է անցել Սայաթ Նովան՝ որպես աշուղ։
* Պատմի՛ր նրա կյանքի վերջին տարիների կյանքի մասին։
* Ե՞րբ է մահացել Սայաթ-Նովան։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Կարողանա սահուն ընթերցել հանձնարարված դասանյութը, վերապատմել և ներկայացնել սեփական խոսքերով, պատասխանել հարցերին և մասնակցել քննարկումներին։
* Հասկանա և կարողանա մեկնաբանել քերականական սահմանումները։ Կարողանա սեփական խոսքերով վերարտադրել և բերել օրինակներ։
* Մասնակցի խմբային աշխատանքներին։